Source: https://www.epi.sk/zz/2009-526
Timestamp: 2020-02-24 11:29:50+00:00
Document Index: 2617926

Matched Legal Cases: ['§ 46', '§ 23', '§ 24', '§ 26', '§ 28', '§ 30', '§ 41', '§ 7', '§ 48', '§ 49', '§ 49', '§ 49', '§ 49', '§ 51', '§ 57', '§ 58', '§ 59', '§ 50', '§ 61', '§ 43', '§ 65', '§ 7', '§ 65', '§ 72', '§ 72', '§ 3', '§ 3']

526/2009 Z. z. Oznámenie o opatrení o postupoch účtovania pre nepodnikateľské subjekty | Pôvodný predpis
Hľadaj v 526/2009 ×
Oznámenie č. 526/2009 Z. z.Oznámenie Ministerstva financií Slovenskej republiky o vydaní opatrenia, ktorým sa mení a dopĺňa opatrenie Ministerstva financií Slovenskej republiky zo 14. novembra 2007 č. MF/24342/2007-74, ktorým sa ustanovujú podrobnosti o postupoch účtovania a účtovej osnove pre účtovné jednotky, ktoré nie sú založené alebo zriadené na účel podnikania v znení neskorších predpisov a ktorým sa mení a dopĺňa opatrenie Ministerstva financií Slovenskej republiky z 28. novembra 2007 č. MF/25682/2007-74, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené na účel podnikania v znení opatrenia z 27. novembra 2008 č. MF/24485/2008-74
1. V poznámke pod čiarou k odkazu 8 sa na konci bodka nahrádza čiarkou a pripájajú sa tieto slová: „§ 46 zákona č. 540/2007 Z. z. o audítoroch, audite a dohľade nad výkonom auditu a o zmene a doplnení zákona č. 431/2002 Z. z. o účtovníctve v znení neskorších predpisov.“.
2. V § 23 sa za odsek 3 vkladá nový odsek 4, ktorý znie:
„(4) Ak sa zmenia podmienky využívania dlhodobého majetku, prehodnotí sa odpisový plán a upraví sa zostatková doba odpisovania alebo sadzby odpisovania.“.
3. § 24 sa dopĺňa odsekom 8, ktorý znie:
„(8) V účtovnej jednotke, ktorá je vkladateľom nepeňažného vkladu, sa účtujú jednotlivé zložky majetku, ktoré sú predmetom vkladu, ako vyradenie majetku v ocenení v účtovníctve so súvzťažným zápisom na ťarchu účtu 367 – Záväzky z upísaných nesplatených cenných papierov a vkladov. Hodnota nepeňažného vkladu započítaná na vklad spoločníka sa účtuje na príslušný účet účtovej skupiny 06 – Dlhodobý finančný majetok so súvzťažným zápisom v prospech účtu 367 – Záväzky z upísaných nesplatených cenných papierov a vkladov. Záporný rozdiel medzi hodnotou nepeňažného vkladu započítanou na vklad spoločníka a ocenením nepeňažného vkladu v účtovníctve sa účtuje na ťarchu účtu 549 – Iné ostatné náklady a v prospech účtu 367 – Záväzky z upísaných nesplatených cenných papierov a vkladov. Kladný rozdiel medzi hodnotou nepeňažného vkladu započítanou na vklad spoločníka a ocenením nepeňažného vkladu v účtovníctve sa účtuje v prospech účtu 649 – Iné ostatné výnosy a na ťarchu účtu 367 – Záväzky z upísaných nesplatených cenných papierov a vkladov.“.
4. § 26 sa dopĺňa odsekom 6, ktorý znie:
„(6) Vyradenie bezodplatne nadobudnutého dlhodobého hmotného majetku neodpisovaného, ktorým sú pozemky, umelecké diela a zbierky, sa účtuje na ťarchu účtu 411 – Základné imanie a v prospech príslušného účtu účtovej skupiny 03 – Dlhodobý hmotný majetok neodpisovaný.“.
5. V § 28 ods. 7 písmeno a) znie:
„a) predmet kultúrnej hodnoty podľa osobitného predpisu,30)“.
„30) Zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov.“.
6. Poznámka pod čiarou k odkazu 34 znie:
„34) Zákon č. 183/2000 Z. z. v znení neskorších predpisov.
7. V § 30 sa za odsek 9 vkladá nový odsek 10, ktorý znie:
„(10) O hnuteľných veciach s dobou použiteľnosti najviac jeden rok sa účtuje bez ohľadu na obstarávaciu cenu ako o zásobách.“.
8. V § 41 ods. 3 posledná veta znie: „V prospech účtu 343 – Daň z pridanej hodnoty sa účtuje daňová povinnosť účtovnej jednotky pri nadobudnutí tovaru z iného členského štátu alebo prijatí služby od zahraničnej osoby z iného členského štátu so súvzťažným zápisom na príslušný účet v účtovej triede 0, účtovej triede 1 alebo v účtovej triede 5 v účtovnej jednotke, ktorá je povinná sa registrovať pre daň z pridanej hodnoty podľa osobitného predpisu44).“.
„44) § 7 a 7a zákona č. 222/2004 Z. z. v znení neskorších predpisov.“.
9. V § 48 sa vypúšťa odsek 5.
10. V § 49 ods. 2 písmeno a) znie:
„a) účtovej skupiny 13 – Tovar, 221 – Bankové účty alebo 325 – Ostatné záväzky podľa účelu, na ktorý sa nadačný fond použije,“.
11. V § 49 ods. 3 sa na konci pripája táto veta: „Ak sa financuje oprava, rekonštrukcia alebo modernizácia spoločných častí, spoločných zariadení a príslušenstva domu z úveru, účtuje sa použitie fondu prevádzky, údržby a opráv vo výške splátok istiny a úroku z úveru.“.
12. V § 49 ods. 5 písm. a) sa na konci pripájajú tieto slová: „okrem bezodplatne nadobudnutého dlhodobého majetku“.
13. V § 49 ods. 10 písm. b) sa na konci pripájajú tieto slová: „alebo prevádzkové náklady“.
14. V § 51 ods. 6 sa vypúšťa slovo „nie“.
15. V § 57 ods. 9 sa na konci pripája táto veta: „Na tomto účte sa účtuje v účtovnej jednotke, ktorá je vkladateľom nepeňažného vkladu, záporný rozdiel medzi hodnotou nepeňažného vkladu započítanou na vklad spoločníka a ocenením nepeňažného vkladu v účtovníctve vkladateľa pri vložení nepeňažného vkladu do obchodnej spoločnosti.“.
16. V § 58 sa vypúšťa odsek 7.
17. V § 59 sa za odsek 3 vkladá nový odsek 4, ktorý znie:
„(4) Na ťarchu účtu 565 – Poskytnuté príspevky z podielu zaplatenej dane sa v účtovnej jednotke, ktorá je prijímateľom podielu zaplatenej dane, účtuje, ak príspevky poskytne inej právnickej osobe,69a) súvzťažne v pros­pech účtu 325 – Ostatné záväzky alebo v prospech účtu 221 – Bankové účty.“.
„69a) § 50 ods. 10 zákona č. 595/2003 Z. z. v znení neskorších predpisov.“.
18. V § 61 ods.1 sa na konci pripájajú tieto slová: „alebo 341 – Daň z príjmov, ak sa v účtovnej jednotke, ktorou je spoločenstvo vlastníkov bytov a nebytových priestorov, účtuje o predpise dane71a)“.
„71a) § 43 ods. 3 písm. g) zákona č. 595/2003 Z. z.“.
19. V § 65 ods. 3 sa na konci pripája táto veta: „Na ťarchu tohto účtu sa účtuje povinnosť odviesť výnosy z prostriedkov štátneho rozpočtu podľa osobitného predpisu71b) súvzťažne s účtom 346 – Dotácie a ostatné zúčtovanie so štátnym rozpočtom alebo 348 – Dotácie a zúčtovanie s rozpočtami územnej samosprávy.“.
„71b) § 7 ods. 1 písm. m) zákona č. 523/2004 Z. z.
20. V § 65 ods. 8 sa na konci pripája táto veta: „Na tomto účte sa účtuje v účtovnej jednotke, ktorá je vkladateľom nepeňažného vkladu, kladný rozdiel medzi hodnotou nepeňažného vkladu započítanou na vklad spoločníka a ocenením nepeňažného vkladu v účtovníctve vkladateľa pri vložení nepeňažného vkladu do obchodnej spoločnosti.“.
21. Slová „558 – Tvorba a zúčtovanie ostatných opravných položiek“ vo všetkých tvaroch sa v celom texte opatrenia nahrádzajú slovami „558 – Tvorba a zúčtovanie opravných položiek“ v príslušnom tvare.
22. V celom texte opatrenia sa vypúšťajú slová „alebo 559 – Tvorba a zúčtovanie zákonných opravných položiek“ vo všetkých tvaroch.
23. Za § 72b sa vkladá § 72c, ktorý vrátane nadpisu znie:
24. V prílohe účtovej triede 5 – Náklady na činnosť sa vypúšťajú slová „559 – Tvorba a zúčtovanie zákonných opravných položiek“ a za slová „563 – Poskytnuté príspevky fyzickým osobám“ sa vkladajú slová „565 – Poskytnuté príspevky z podielu zaplatenej dane“.
1. Za § 3a sa vkladá § 3b, ktorý vrátane nadpisu znie:
(3) V účtovnej jednotke, ktorá uplatňuje účtovné obdobie, ktoré je hospodárskym rokom, sa postupuje pri zostavovaní účtovnej závierky podľa tohto opatrenia po prvýkrát v roku 2010.“.
2. Príloha č. 2 sa nahrádza prílohou č. 1 k tomuto opatreniu.
3. Príloha č. 3 sa nahrádza prílohou č. 2 k tomuto opatreniu.
4. V prílohe č. 4 časti IV odsek 8 znie:
„(8) V účtovnej jednotke, ktorá má povinnosť overenia účtovnej závierky audítorom, sa uvedie vymedzenie a suma nákladov za účtovné obdobie v členení na náklady za